TANKÖNYVRENDELÉS A 2016/2017-ES TANÉVRE

Tisztelt Szülők! Kedves Diákok!

Az iskolai tankönyvrendelés az eddigi évekhez hasonlóan a Könyvtárellátó Kft. (Kello) rendszerén keresztül történik.

A **tankönyvtámogatás**ban részesülő diákok rendeléséről:

- 2016-ban szept. 7-ig megkapják a tankönyveket, ha a rendelést június 23-ig leadták - a könyveiket a könyvtárból kapják kölcsönzésre - a tankönyvek, atlaszok állapotára könyvtári könyvként kell vigyázniuk - a rendszerben valakinek vagy csak a normatív tankönyvtámogatás keretében, vagy csak fizetősként tudunk könyvet rendelni

- érettségi tantárgyból a határidő a szóbeli érettségi vizsga napja.

- nem érettségi tantárgyból a tankönyvek kölcsönzésének határideje a tanév vége (minden tanév végén egyeztetünk a szaktanárokkal)

A nyelvkönyveket csak akkor kell visszaadni, ha a tanuló távozik az intézményből (érettségi előtt megszünteti jogviszonyát az iskolával).

<http://webshop.kello.hu/>

Ezen az oldalon rendelhetők meg a tankönyvek, ha valaki nem az iskolán keresztül kívánja beszerezni a tankönyveket vagy a tankönyvek egy részét. Pl. aki támogatásra jogosult, és bizonyos könyveit a normatív tankönyvtámogatás keretében könyvtárból kölcsönözné, bizonyos könyvekből viszont saját példányt szeretne.

Új szolgáltatás a Könyvtárellátó szuloifelulet.kello.hu weboldala

<https://szuloifelulet.kello.hu/Home/Login> (Szülői ügyfélkapu)

Ez a felület a Kello ígérete szerint megkönnyíti a szülőknek a tankönyvek befizetését, közvetlenül rálátnak a rendelésre és nyomon tudják követni, ellenőrizhetik az adatokat, visszafizetéseket. Itt javíthatják, ha valamelyik adat téves. (Ha ezen a felületen nem tudják megoldani, a kissjulink5@gmail.com e-mail címen kereshetnek meg.) A mi iskolánk egyelőre papíron kéri a megrendeléseket.

FONTOS VÁLTOZÁS, hogy a Kello nem viszi el a visszárut (a fölösleges könyveket) az iskolákból, mint a korábbi években. (Évismétlés, iskolaelhagyás esetén sem szállítja vissza a Kello.) A tájékoztatás szerint: „Az adott tanévhez megrendelt tankönyvet a fizetős diákok esetében közvetlenül a szülő elállási jogának gyakorlásával, 2016. szeptember 15-ig küldheti vissza a KELLO részére.

A költségek megfizetéséről a szülőnek/gondviselőnek kell gondoskodnia.

Visszaküldési cím: 2225 Üllő, Zöldmező u. 3.”

A számlát és a csekket a tavalyi évhez hasonlóan a tankönyvekkel együtt kapják meg a tanulók az első tanítási napon. Befizetési határidő: 2016. szeptember 15.

Bármilyen tankönyvrendeléssel kapcsolatos kérdést, problémát a kissjulink5@gmail.com e-mail címen tudnak jelezni vagy személyesen a könyvtárban. (2016. június 29-ig, majd augusztus 18-tól.)

Kiss Julianna (tankönyvfelelős)

"17/2014. (III. 12.) EMMI rendelet

32. § / (5)19 Az iskola igazgatója gondoskodik arról, hogy az Nkt. 46. § (5) bekezdése alapján az állam által térítésmentesen biztosított tankönyveket - a munkafüzetek kivételével -, továbbá a pedagógus-kézikönyveket az iskola könyvtári állomány-nyilvántartásába vegyék, az iskolai könyvtári állományban elkülönítetten kezeljék, továbbá az iskolával jogviszonyban álló tanuló, illetve a pedagógus részére a tanév feladataihoz az iskola házirendjében meghatározottak szerint bocsássák rendelkezésre. Az iskolai házirend által megállapított tankönyvellátási szabályok nem vonatkoznak a munkafüzetekre. Az állam által térítésmentesen biztosított tankönyveket a pedagógus, a tanuló köteles az utolsó tanítási napon visszaszolgáltatni az intézmény könyvtárának. (5a)20 Ha a tanuló vagy a pedagógus az (5) bekezdésben meghatározott kötelezettségének nem tesz eleget, vele szemben a Polgári Törvénykönyv kártérítésre vonatkozó rendelkezéseit kell alkalmazni." 